Stjórn Selás ehf bendir á að stíurnar í Faxaborg eru ekki síst ætlaðar fyrir þá notendur sem koma langt að með hesta sína til æfinga . Því er þeim tilmælum beint til notanda sem koma úr hesthúsahverfinu að stilla hestafjölda í hóf í hverri ferð t.d. 2 - 3 í hverri ferð . Það ætti að tryggja að þeir sem koma langt að með 4 - 5 hesta geti komið þeim í hús meðan þeir þjálfa . Jafnframt er minnt á umgengnisreglur í reiðhöllinni sem aðgengilegar eru á heimasíðu Faxaborgar . Síðan er rétt að minn á að þeir sem nota stíurnar þurfa að hreinsa þær af skít eftir notkun . Þetta eru ekki safnstíur . Búið er að dagsetja kvennatöltið sem haldið verður í Faxaborg . Verður það haldið þann 9. apríl n.k . Þessi viðburður var haldinn í fyrsta sinn í fyrra og tókst afar vel . Það er Randi Holaker sem hefur veg og vanda af þessu verkefni líkt og síðast . Ekki þarf að efast um það að hér verður vel að verki staðið . Verið er að vinna að mótaskrá vetrarins en fyrir liggur að Vesturlandsdeildin verður með 4 - 5 mót í vetur - Síðan verður Borgfirðingur með nokkur innimót að venju - dagsetningar koma hér inn um leið og þær liggja fyrir . Eins reiknum við með því að kvennatöltið verði einnig líkt og ó fyrravetur .